Høgholm
Høgholm, (1688 Høgholm, efter baron I.J. Høg, d. 1683), Høegholm, hovedgård (sædegård) 13 km SV for Grenaa, oprettet 1681 af Bjørnholm som et baroni, der omfattede Fævejle og Lykkesholm samt Bjørnholm, der fik navnet Høgholm. Baroniet ophævedes 1748, og i begyndelsen af 1800-t. afhændedes Lykkesholm og Fævejle. Den nuværende hovedbygning i én etage over en høj kælder er opført 1888-89, øjensynlig på fundamenterne fra den foregående fra 1788, der var opført i bindingsværk.